Kalz e skriv e gwerzennoù dieub daoust ma ouife muzuliañ anezho pa gar. Ur mailh eo war an "antinomie", lakaat a ra kichen-ha-kichen gerioù dic'hortoz hag a stlak war-eeun evel tennoù un tan-arvest a-raok diskenn didrouz en va c'halon ha chom enni evit pell : gant se e c'heller pigosat, atav 'vo un dra bennak dedennus da gaout . Kavout a ran brav tre e varzhonegoù karantez, bez ez eus kalz  anezho. Pa lenner al levr en un tenn e santer kentoc'h ur seurt dic'hoanag o plavañ avat. Gall a reer bezañ divarc'het gant e feiz, anat e meur a varzhoneg hag a c'hell hañval bout diamzeriet en hor mare-ni. A-hend-all, n'eus nemet traoù mat !  Va frazenn muiañ-karet : J'écris pour des oreilles poilues, d'un amour obstiné qui saura bien, un jour, se faire entendre. Setu ! Divlevet on !